ΓΡΑΠΤΗ ΕΡΩΤΗΣΗ E-0468/97 υποβολή: Amedeo Amadeo (NI) προς την Επιτροπή (19 Φεβρουαρίου 1997)

Θέμα: Ολοκληρωμένο πρόγραμμα ΜΜΕ

Η «Ανακοίνωση της Επιτροπής για το ολοκληρωμένο πρόγραμμα υπέρ των μικρών και μεσαίων επιχειρήσεων (ΜΜΕ) και της βιομηχανίας - Πολυετές πρόγραμμα, συντονισμένες δράσεις και άλλες κοινοτικές δράσεις υποστήριξης των ΜΜΕ (έγγρ. COM(96) 329 τελ.).

Αναφέρει, σε σχέση με το ολοκληρωμένο πρόγραμμα του 1994, ορισμένες νέες πρωτοβουλίες υπέρ των ΜΜΕ και τις δράσεις που ανελήφθησαν στο πλαίσιο άλλων κοινοτικών πολιτικών, στην πραγματοποίηση των οποίων ελήφθησαν υπόψη οι νέες προτεραιότητες.

Νέες πρωτοβουλίες, συντονισμένες δράσεις: πρόσβαση των ΜΜΕ στην κοινωνία της πληροφόρησης 7 φόρουμ για τον επιχειρηματικό κόσμο, φόρουμ για τη βιομηχανία και τις μικρές επιχειρήσεις, φόρουμ για το εμπόριο.

Στο πλαίσιο των κοινοτικών πολιτικών: απλοποίηση της νομοθεσίας της εσωτερικής αγοράς (SLIM), εγγυήσεις δανείων για την απασχόληση (ELISE), οικονομική ενίσχυση του ΕΤΕ στις ΜΜΕ, εισαγωγή του Euro, μηχανισμός για τις διεθνικές επενδύσεις στο εσωτερικό της ΕΕ, προώθηση της διεθνούς συνεργασίας, ανανέωση των ΜΜΕ, τεχνολογική ανάπτυξη που θα προσανατολίζεται προς την αγορά.

Ειδικές δράσεις υπέρ των ΜΜΕ: τρίτο πολυετές πρόγραμμα για τις ΜΜΕ (1997-2000).

Η Επιτροπή εξήγγειλε μια ανακοίνωση για τους άμεσους φόρους. Καλείται η Επιτροπή να διατυπώσει συγκεκριμένες και ρεαλιστικές προτάσεις για την απλοποίηση των διασυνοριακών δραστηριοτήτων των ΜΜΕ και τη μείωση του κόστους των δραστηριοτήτων αυτών.

Απάντηση του κ. Παπουτσή εξ ονόματος της Επιτροπής (28 Απριλίου 1997)

Η Επιτροπή γνωρίζει τις δυσκολίες που αντιμετωπίζουν οι μικρομεσαίες επιχειρήσεις (ΜΜΕ) σε σχέση με την ανάπτυξη διεθνικών δραστηριοτήτων, όπως επισημαίνει ο αξιότιμος βουλευτής, και έχει ήδη προτείνει ή ετοιμάζεται να προτείνει ορισμένα συγκεκριμένα μέτρα για την απλούστευση των διεθνικών πράξεων των ΜΜΕ και, κατά συνέπεια, για τη μείωση των δαπανών τους στον τομέα αυτό.

Τα μέτρα αυτά περιλαμβάνουν:

- την οδηγία για τις διασυνοριακές μεταφορές πιστώσεων ((Οδηγία 975/ΕΚ, ΕΕ L 43, 14.2.1997. )), η οποία θα δώσει τη δυνατότητα στις επιχειρήσεις να μεταφέρουν χρηματικά ποσά γρήγορα, φτηνά και χωρίς κινδύνους απώλειας κεφαλαίων 7

- το πρόγραμμα εργασίας για τη θέσπιση ενός κοινού συστήματος ΦΠΑ ((COM(96) 328. )), το οποίο θα προτείνει την απλούστευση του σημερινού συστήματος ΦΠΑ, όπως, π.χ. την εξάλειψη της διάκρισης μεταξύ εγχώριων και ενδοκοινοτικών συναλλαγών, και, ως εκ τούτου, θα μειώσει σημαντικά το κόστος συμμόρφωσης, ιδιαίτερα για τις ΜΜΕ 7

- την προώθηση της δημιουργίας κατάλληλων νομικών δομών για τη διεθνική συνεργασία, όπως είναι ο ευρωπαϊκός όμιλος οικονομικού σκοπού (ΕΟΟΣ) μέσω της πρωτοβουλίας REGIE (προώθηση του ΕΟΟΣ στην Ευρωπαϊκή Ένωση) 7

- την ενθάρρυνση της θέσπισης διαδικασιών ρύθμισης των διεθνικών διαφορών μεταξύ επιχειρήσεων, όπως είναι οι διαδικασίες διαμεσολάβησης, απλουστευμένης διαιτησίας και συνδιαλλαγής.

Επιπλέον, η Επιτροπή έχει δημιουργήσει μια ομάδα για τη βελτίωση και την απλούστευση του επιχειρηματικού περιβάλλοντος. Η ομάδα αυτή, που απαρτίζεται από εκπροσώπους των κρατών μελών και των επιχειρήσεων αποσκοπεί στην ανταλλαγή πληροφοριών και βελτίστων πρακτικών όσον αφορά τα μέτρα απλούστευσης και στη μείωση των διοικητικών επιβαρύνσεων που αντιμετωπίζουν οι επιχειρήσεις. Η ομάδα βοήθησε την Επιτροπή στη σύνταξη ανακοίνωσης προς τα κράτη μέλη για τη βελτίωση και την απλούστευση του επιχειρηματικού περιβάλλοντος για τις νεοϊδρυόμενες επιχειρήσεις, σύσταση την οποία αναμένεται να εκδώσει η Επιτροπή στο άμεσο μέλλον. Αν και η σύσταση αυτή αφορά κυρίως το εθνικό επιχειρηματικό περιβάλλον, αναμένεται να συμβάλει επίσης και στη βελτίωση των διασυνοριακών δραστηριοτήτων των νεοϊδρυομένων επιχειρήσεων. Η σύσταση θα περιλαμβάνει προτάσεις για τη θέσπιση ενός ενιαίου σημείου επαφής για την καταχώριση των νέων επιχειρήσεων και θα προβλέπει την ελάφρυνση των επιβαρύνσεων φορολογικού, κοινωνικού περιβαλλοντικού και στατιστικού χαρακτήρα. Στα πλαίσια της ομάδας αυτής θα αναληφθούν και άλλες εργασίες.

Επιπροσθέτως, βάσει του τρίτου πολυετούς προγράμματος για τις ΜΜΕ, και στα πλαίσια των μέτρων για τις βιοτεχνικές και μικρές επιχειρήσεις, θα αρχίσουν προσεχώς να εφαρμόζονται ορισμένες δράσεις που θα έχουν σημαντικό αντίκτυπο για τις διασυνοριακές δραστηριότητες των ΜΜΕ.

Η Επιτροπή υπέβαλε στις 22.10.1996 μια έκθεση με τίτλο «η φορολογία στην Ευρωπαϊκή Ένωση, έκθεση για την ανάπτυξη των φορολογικών συστημάτων» ((COM(96) 546 τελικό. )). Στην έκθεση αυτή συνιστάται η συγκρότηση μιας ομάδας η οποία θα προβεί σε στρατηγική επισκόπηση της φορολογικής πολιτικής και επισημαίνεται η απλούστευση του φορολογικού περιβάλλοντος των ΜΜΕ και των άλλων επιχειρήσεων ως θέμα που θα μπορούσε να εξεταστεί από την ομάδα. Αυτή η νέα ομάδα για τη φορολογική πολιτική έχει ήδη συσταθεί και άρχισε τις εργασίες της στις 11.03.1997. Προς το παρόν δεν υπάρχουν σχέδια για την έκδοση ιδιαίτερης ανακοίνωσης σχετικά με την άμεση φορολογία.

Η Επιτροπή θα συνεχίσει να εξετάζει συνεχώς τα θέματα αυτά και να ενημερώνει το Κοινοβούλιο για κάθε θετική εξέλιξη.